Nástupca legendárneho Murciélaga, Lamborghini Aventador
, opätovne posunul kritéria v kategórii super športových automobilov.
Zdroj obrázku: TS Server.sk
Nástupca legendárneho Murciélaga, Lamborghini Aventador, opätovne posunul kritéria v kategórii super športových automobilov. Hoci dodacia lehota pre nespútaný Aventador je až viac ako jeden rok, ostáva tak solventným zákazníkom dostatok času na vybratie si z exkluzívneho okruhu tuningových špecialistov a ich ponúk. Spoločnosť Wheelsandmore z nemeckého Baesweileru, ktorá si v tejto branži získala svetovú povesť, prichádza s ponukou, vďaka ktorej sa kupé zo Sant´ Agata Bolognese zmenilo zrejme ma "najostrejší" Aventador
.
Sériových 521 kW / 700 k a 690 Nm dvanásťvalcovej hnacej jednotky, ktorá je zárukou maximálnej rýchlosti 350 km/h a zrýchlenia z 0 na 100 km/h za 2,9 sekundy, je v prípade Wheelsandmore Lamborghini Aventador Rabbioso LP777-4
minulosťou... Keďže výkonom nie je žiadny hriech, špecialisti Wheelsandmore
pomocou optimalizácie riadiacej jednotky motora a použitím karbónového Airboxu, novej výfukovej sústavy s riadiacimi klapkami zvýšili maximálny výkon motora na 579 kW / 777 k a hodnota krútiaceho momentu si pripísala dodatočných 60 Nm.
Wheelsandmore Lamborghini Aventador Rabbioso LP777-4.
Lahôdkou pre oči na Wheelsandmore Lamborghini Aventador Rabbioso LP777-4
sú nepochybne kované disky 6Sporz2. Vpredu sú použité disky veľkosti 10,0x20 palcov skombinované pneumatikami Pirelli rozmeru 255/30/20, na zadnej náprave sú na diskoch veľkosti 12,5x21 palcov namontované pneumatiky rovnakej značky rozmeru 355/25/21. Farebný odtieň diskov je prispôsobený laku karosérie, ktorá je hnedá Mokka. Stredy diskov sú v čiernej matnej farbe.
Exkluzívny program pre Wheelsandmore Lamborghini Aventador Rabbioso LP777-4
vybraných komponentov z karbónu je v súčasnosti v záverečnej vývojovej fáze a bude onedlho začlenený do portfólia úprav tuningovej spoločnosti Wheelsandmore
.